CELEX: 32019D1788
Language: et
Date: 2019-10-24 00:00:00
Title: Nõukogu otsus (ÜVJP) 2019/1788, 24. oktoober 2019, millega muudetakse otsust (ÜVJP) 2015/1763, mis käsitleb piiravaid meetmeid seoses olukorraga Burundis

25.10.2019   
               
               
                  ET
               
               
                  Euroopa Liidu Teataja
               
               
                  L 272/147
               
            
         NÕUKOGU OTSUS (ÜVJP) 2019/1788,
         24. oktoober 2019,
         millega muudetakse otsust (ÜVJP) 2015/1763, mis käsitleb piiravaid meetmeid seoses olukorraga Burundis
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 29,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 1. oktoobril 2015 vastu otsuse (ÜVJP) 2015/1763, (1) mis käsitleb piiravaid meetmeid seoses olukorraga Burundis.
                  
               
                     (2)
                  
                  
                     Otsuse (ÜVJP) 2015/1763 läbivaatamine näitas, et piiravate meetmete kehtivust tuleks pikendada 31. oktoobrini 2020.
                  
               
                     (3)
                  
                  
                     Otsusesse (ÜVJP) 2015/1763 tuleks lisada säte, millega täpsustatakse, et nõukogu ja kõrge esindaja võivad töödelda isikuandmeid oma kõnealusest otsusest tulenevate ülesannete täitmise eesmärgil.
                  
               
                     (4)
                  
                  
                     Otsuse (ÜVJP) 2015/1763 lisas esitatud kanded vaadati läbi ning ühte isikut käsitlevat teavet tuleks muuta.
                  
               
                     (5)
                  
                  
                     Otsust (ÜVJP) 2015/1763 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2015/1763 muudetakse järgmiselt.
            
                        1)
                     
                     
                        Lisatakse järgmine artikkel:
                        
                           „Artikkel 4a
                           
                           
                              1.   Nõukogu ja kõrge esindaja võivad töödelda käesolevast otsusest tulenevate ülesannete täitmiseks isikuandmeid, eelkõige
                              
                                          a)
                                       
                                       
                                          nõukogu puhul lisasse tehtavate muudatuste ettevalmistamiseks ja sisseviimiseks,
                                       
                                    
                                          b)
                                       
                                       
                                          kõrge esindaja puhul lisasse tehtavate muudatuste ettevalmistamiseks.
                                       
                                    
                           
                              2.   Nõukogu ja kõrge esindaja võivad, kui see on asjakohane, töödelda loetellu kantud füüsiliste isikute poolt toimepandud kuritegusid ja selliste isikutega seotud süüdimõistvaid kohtuotsuseid või julgeolekumeetmeid käsitlevaid asjakohaseid andmeid ainult ulatuses, mis on vajalik lisa koostamiseks.
                           
                           
                              3.   Käesoleva otsuse kohaldamisel nimetatakse nõukogu ja kõrge esindaja Euroopa Parlamendi ja nõukogu määruse (EL) 2018/1725 (*1)artikli 3 punkti 8 tähenduses „vastutavaks töötlejaks“, et tagada asjaomaste füüsiliste isikute võimalus kasutada määrusest (EL) 2018/1725 tulenevaid õigusi.
                           
                        
                        
                           (*1)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).“"
                        
                     
                  
                        2)
                     
                     
                        Artikli 6 teine lõik asendatakse järgmisega:
                        „Käesolevat otsust kohaldatakse kuni 31. oktoobrini 2020.“
                     
                  
                        3)
                     
                     
                        Lisa muudetakse vastavalt käesoleva otsuse lisale.
                     
                  
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Luxembourg, 24. oktoober 2019
            
               
                  Nõukogu nimel
               
               
                  eesistuja
               
               A.-K. PEKONEN
            
         
         
            (1)  Nõukogu 1. oktoobri 2015. aasta otsus (ÜVJP) 2015/1763, mis käsitleb piiravaid meetmeid seoses olukorraga Burundis (ELT L 257, 2.10.2015, lk 37).
      
      
         
            LISA
            Otsuse (ÜVJP) 2015/1763 lisas asendatakse pealkirja „Artiklites 1 ja 2 osutatud füüsiliste või juriidiliste isikute, üksuste ja asutuste loetelu“ all kanne 1 järgmisega:
            
               
                            
                        
                        
                           Nimi
                        
                        
                           Tuvastamisandmed
                        
                        
                           Loetellu kandmise põhjused
                        
                     
                           „1.
                        
                        
                           Godefroid BIZIMANA
                        
                        
                           Sugu: Mees
                           Sünniaeg: 23.4.1968
                           Sünnikoht: NYAGASEKE, MABAYI, CIBITOKE
                           Burundi kodakondsus. Passi nr: DP0001520
                        
                        
                           Missioonide eest vastutav ametnik presidendi kantseleis ja Burundi riikliku politseiameti asepeadirektor. Vastutav demokraatia õõnestamise eest, tehes operatiivotsuseid, mis viisid ülemäärase jõu kasutamiseni ja vägivallategudeni pärast president Nkurunziza kandidatuuri teatavakstegemist 26. aprillil 2015 alanud rahumeelsete meeleavalduste mahasurumisel.“